鳳山丘陵

鳳山爲臺灣高雄市一座丘陵 ， 標高141公尺 ， 位於小港區 、 林園區 、 大寮區 、 鳳山區接壤地帶 ， 取自山形似如飛鳳展翅 。 古鳳山縣境中有一座山名叫 「 鳳山 」 ， 縣治取名於此 。 此山外形如同飛鳳展翅 ， 故有此稱呼 。 鳳山丘陵呈東北朝西南走向 ， 隔高屏溪 （ 舊稱下淡水溪 ） 與屏東相望 ， 其西南有一侖形山丘圓潤似鼻 ， 附於鳳山 ， 曰 「 鳳鼻山 」 （ 今名鳳鼻頭 ） ， 其東北有山 ， 錯落如卵 ， 曰 「 鳳彈山 」 （ 俗稱鳳卵 ， 或筆案山 ） ， 此一丘陵地帶 ， 地形險阨 ， 爲明末 、 清初兵家必爭之地 。 據 《 鳳山採訪冊 》 記載 ： 「 鳳山 ， 首昂如冠 ， 最爲圓秀 ， 旁列二小峯 【 即鳳冠也 】 ， 形若飛展翅 ， 山南爲馬鞍山 【 即鳳頸也 】 ， 北爲朝天嶺 【 即鳳臀也 】 ； 鳳山內有鳳山洞 【 即鳳肚也 】 ， 其洞適當山腰 ， 中有泉 ， 下注鳳山池 【 即鳳腎也 ， 今鳳山水庫 】 ； 又北爲大坪頂山 【 即鳳脊也 】 、 鳳彈山 【 即鳳卵也 】 ， 下考潭 、 蛟龍坑 、 龜仔潭 、 尚書林 、 山仔頂 、 拔仔林 、 總舍陂諸山 【 皆鳳尾也 】 。 」 鳳山上有鳳山洞 、 向天池 、 金面盆 、 清水巖 、 石翁媼 、 石鴝鵒 、 石牛椆 、 石鍾 、 石鼓 、 石船 、 石棋盤 、 仙人洞 、 獅子喉等勝蹟 ， 共十三景 。